kJ&SL" 



CcL 



Ai 



m 



PRAEFATIO. 



loannes Reinoldus Forsterus , vir inter saeculi su- 

 perioris eruditos, qui historiarn naturalem ingenio 

 et doctrina exornarunt, prae caeteris clarus, quam- 

 quam erat animo generoso et audaci, tamen, ut 

 coepta absolveret et ad finem perduceret, raro sibi 

 vidit contingere. Inde ab aetate iuvenili studiis, 

 muneribus, domiciliis saepius commutatis, mira vicis- 

 situdine buc illuc agitatus, observandis et examinan- 

 dis creatis rerum generisque humani discriminibus 

 potius, quam conscribendis , corrigendis, edendis 

 operibus litterariis amplioribus idoneus fuit. Quae 

 cum ad fata libelli, quem naturae curiosis hodie 

 offerimus, plurimum faciant, pauca de eis praemo- 

 nenda videntur. 



Fortunam enim audacius tentans Forsterus, cum 

 Georgio filio anno 1767 in Angliam delatus, ibi post 

 varios casus a clarissimo Banksio, hospitis indolem 

 perspiciente, benigne exceptus magistratibusque com- 

 mendatus fuerat. Hoc patrono suadente a rerum 



